‪NETFLIX सीरीज़
‪कहो उससे।
‪हाँ, मैं उससे कहूँगा।
‪अभी।
‪हाँ, अभी।
‪यह महीनों से करने को कह रही हूँ।
‪मर्द कभी अपनी बीवियों को ‪कोई काम क्यों नहीं सौंपते?
‪मैं तुम्हारी बीवी नहीं हूँ, याद है?
‪देखा जाए तो हो।
‪देखा जाए मतलब?
‪अगर तुम रहस्यमयी हालत में मृत पाई गई,
‪तो पहला शक मुझ पर जाएगा।
‪तो एक भारतीय मर्द से मैं कहूँ ‪कि उससे बदबू आती है?
‪धीरे बोलो, श्रुति।
‪अंग्रेज़ी समझता है।
‪बस दिखावा करता है।
‪ठीक है, आर्य।
‪तुमने नहीं कहा, ‪तो बिना वजह बताए नौकरी से निकाल दूँगी।
‪देखा जाए तो कार मेरे ज़िम्मे है।
‪तुम कार की किश्तें भरते हो, ‪मैं ड्राइवर की पगार।
‪तो देखा जाए तो वह मेरे ज़िम्मे है।
‪उससे कह दो न।
‪मर्द के अलग-अलग हिस्सों की ‪अलग-अलग गंध होती है।
‪तुम किस गंध से परेशान हो?
‪अगर इसका नाक इसके लिंग जितना काम करता, ‪तो हम इस हाल में नहीं होते।
‪जवाब नहीं, तो पंजाबी में शुरू।
‪-तुमने क्या कहा? ‪-तुमने क्या कहा?
‪-न, तुमने क्या कहा? ‪-कुछ नहीं।
‪इतना छोटा सा काम दिया है, आर्य।
‪यह तो शादी वाली बात हो गई।
‪एपिसोड 1 : हाथ क्यों मिलाना
‪मयंक - मिस्टर आर्य अय्यर ‪अपने सम्मान की यह बात सुनो - मज़े लो
‪आपके पास किताबों की अच्छी सूची है,
‪पर आपने आर्य अय्यर का नाम तो लिया ही नहीं।
‪कौन आर्य?
‪आर्य अय्यर, ‪भारत के दूसरे बेस्टसेलिंग उपन्यासकार।
‪बेशक, आपके बाद।
‪हाँ, शायद उनकी कोई एक किताब ‪थोड़ी-बहुत तो बिकी है।
‪पर आपने पढ़ने लायक किताबें पूछी थीं।
‪तो…
‪अच्छा, तो आपकी नई किताब की बात करते हैं।
‪द लीला - एम्बिएंस गुरुग्राम ‪होटल एवं आवास
‪तुम्हारा निवेशक कहाँ है?
‪वह किताब की दुकान में है। शायद इस तरफ़।
‪मुझे वह पसंद नहीं।
‪उससे मिले ही नहीं हो।
‪हाँ, पर वैसे लोगों को जानता हूँ।
‪जो बीवियों को सरप्राइज़ देने के लिए ‪तभी कुछ बड़ा करते हैं,
‪जब लोग देख रहे होते हैं।
‪इस दुनिया में ‪कुछ अच्छे मर्द होते हैं, आर्य।
‪आदत डाल लो।
‪दरअसल, अगर तुमने ‪ऐसे छोटे-छोटे काम किए होते,
‪तो शायद शादी टूटती ही नहीं।
‪हमारी शादी इसलिए नहीं टूटी।
‪तो हमारी शादी क्यों टूटी, आर्य?
‪तीन सालों से हम यही तो पता लगा रहे हैं।
‪शायद कोई कारण न था।
‪शायद शादी उनके लिए है ‪जिनके पास कोई चारा नहीं होता।
‪उन्हें कोई अपनाएगा नहीं, ‪तो साथ में बने रहते हैं।
‪शायद हम इतने बेजोड़ हैं ‪कि अटूट शादी की ज़रूरत ही नहीं।
‪हम एक ही घर में इसलिए रहते हैं,
‪ताकि बेटी को फुसला सकें कि हम साथ-साथ हैं।
‪तो हम "बेजोड़" कैसे हैं, आर्य?
‪देखो, हमारा एक घर है। ‪हमारी एक सुंदर सी बेटी है।
‪समय के साथ, हम अच्छे दोस्त बन गए हैं।
‪और कौन जाने, शायद साथ में सोने भी लगें।
‪-कभी नहीं। ‪-ए।
‪कभी भी नहीं।
‪एक जोड़े को पता ही नहीं होता ‪कि वह कब आखिरी बार सेक्स कर रहा है।
‪ज़रा देखो तो।
‪कितनी प्यारी जोड़ी है।
‪प्यार ही प्यार है।
‪मैं ऐसे जोड़े को भाँप लेता हूँ, ‪जिनके बीच अब भी प्यार बरकरार है।
‪बहुत सही भाँप लेते हो, यार।
‪-हर कोई यही कहता है। ‪-अच्छा?
‪-आर्य, यह महेश है। ‪-हैलो, महेश।
‪इसके लिए शुक्रिया।
‪इसके लिए कर रहा हूँ।
‪शायद आप इसके बिज़नेस के लिए बहुत अहम हैं।
‪बहुत ही अहम।
‪-इसकी आमदनी का 25 प्रतिशत। ‪-हाँ।
‪तो अच्छा है कि यह कर रहा हूँ।
‪मेरी बीवी आपकी प्रशंसक है।
‪-आपकी हर किताब पढ़ चुकी है। ‪-और आपने?
‪मज़ाक था।
‪तो क्या करना है? ‪एक घंटे में मेरी फ्लाइट है।
‪हाँ, तो करना कुछ यूँ है।
‪अंदर मेरी बीवी की ‪बुक क्लब मीटिंग चल रही है।
‪वह जो हरे कपड़ों में है।
‪वे आपकी किताब पर चर्चा कर रही हैं ‪और बैम, सरप्राइज़।
‪आप आकर उसे जन्मदिन की बधाई देंगे।
‪यह हुई न बात।
‪-तो शुरू करते हैं। ‪-हाँ।
‪कितना नया तरीका है।
‪बेस्ट सेलर ‪चेतन भगत - वन अरेंज्ड मर्डर
‪आर्य अय्यर - यूज़ मी डार्लिंग
‪गुड़गाँव वर्किंग वुमंस बुक क्लब
‪वह महिला किरदारों को ‪लाजवाब ढंग से पेश करते हैं।
‪और शहरी शादी का वर्णन भी कमाल का करते हैं।
‪एकदम सटीक बात लिखते हैं।
‪गीता, ठहरो।
‪हम अमर्त्य सेन की बात करने वाले थे न।
‪हम गंभीर किताबों से ‪हटकर बात करना चाहते थे, डॉ. बासु।
‪ई-मेल नहीं मिला?
‪नहीं, कोई ई-मेल नहीं मिला।
‪और वैसे भी, ‪आपका बुक क्लब पुरुष सदस्यों के साथ
‪सौतेला व्यवहार करता है, ‪भले ही वे महिलावादी क्यों न हो।
‪इसके लिए माफ़ी चाहूँगी, डॉ. बासु।
‪यह उपन्यास पढ़ा?
‪न, ऐसी किताबें नहीं पढ़ता।
‪डॉ. बासु, अब आ गए हैं, तो शामिल हो जाइए न।
‪-बैठिए। ‪-अच्छा…
‪-हैलो, गोलू। कैसे हो? ‪-ठीक हूँ, आंटी।
‪पापा?
‪-आर्य। ‪-हैलो, गीता।
‪जन्मदिन मुबारक हो।
‪हे भगवान!
‪जन्मदिन मुबारक हो, मेरी जान।
‪जन्मदिन मुबारक हो।
‪शुक्रिया।
‪-तुम ऐसे काम कर कैसे लेते हो? ‪-अच्छा लगा?
‪अच्छा लगा? बहुत अच्छा लगा। ‪आज तक का सबसे अच्छा सरप्राइज़।
‪इधर आओ, गले लगो।
‪तो शादी को कितने साल हो गए?
‪-बारह साल। ‪-हाँ।
‪सेक्स के लिए क्या करते हैं?
‪खैर, आप सबसे मिलकर अच्छा लगा।
‪फिर से जन्मदिन मुबारक हो। मेरी फ्लाइट है।
‪क्या? न, आप अभी तो आए हैं।
‪आपसे बहुत कुछ पूछना है, आर्य।
‪-आप नहीं जा सकते। प्लीज़। ‪-थोड़ी जल्दी है।
‪नहीं। आपको यहाँ रुकना होगा
‪और अपनी नई किताब पढ़कर सुनानी होगी।
‪आज मेरा जन्मदिन है। चलिए भी।
‪अट्ठावन… शुरू करते हैं।
‪"हज़ारों-हज़ार खिड़कियाँ,
‪और हर खिड़की के पीछे एक बकवास शादी।
‪और उन शादियों में ‪सबसे बकवास शादियाँ वे होती हैं,
‪जो अधर में लटकी होती हैं।
‪न ही कोई खुशी, ‪न ही शादी तोड़ने का कोई ठोस कारण।
‪इसलिए कुछ जोड़े ‪अपनी सोच से ज़्यादा खुशनसीब होते हैं।
‪अपनी दुर्दशा ख़त्म करने का ‪उनके पास एक अच्छा कारण तो होता है।"
‪क्या यह अंश ख़त्म हो गया?
‪लगता है कि अब हो गया।
‪क्या वे मेरी किताबें हैं?
‪अर्थशास्त्र में नोबल प्राइज़ जीता है?
‪शुक्र है कि नहीं जीता।
‪एक पल्प फिक्शन लेखक के ‪बिज़नेस के लिए वह ठीक नहीं होगा।
‪तो फिर ये आपकी किताबें नहीं हैं।
‪मुझे पहचाना नहीं?
‪हम पड़ोसी हैं। पिछले महीने आए हैं।
‪हैलो। माफ़ करना।
‪पापा, उनसे मिलना है।
‪यह मेरा बेटा है, गोलू। प्रशंसक है।
‪आपका प्रशंसक है।
‪हैलो।
‪आप ज़रा बाहर आएँगे?
‪क्या बात है?
‪मैं किशोर लड़कों से हाथ नहीं मिलाता।
‪मगर क्यों?
‪नियम है।
‪देखो, ऐसा कहने के लिए माफ़ करना। ‪मैं एक राजनैतिक अर्थशास्त्री हूँ।
‪मैं हर रोज़ नियम लिखता हूँ। ‪ऐसा कोई नियम नहीं सुना।
‪इसे एक डर मान लो।
‪बच्चे से हाथ क्यों नहीं मिला सकते?
‪जीवन के इस पड़ाव पर,
‪वे हाथों से कुछ ख़ास हरकतें करते हैं।
‪उससे मुझे कोई दिक्कत नहीं। मगर…
‪बाद में वे हाथ नहीं धोते।
‪पर वह बस 14 साल का है।
‪पता भी है कि मैं कहाँ जा रहा हूँ?
‪धत्। यह हालत हो गई है।
‪-कहाँ जा रहे हो? ‪-मुंबई।
‪किस लिए?
‪-अब दिखावा कर रही हो। ‪-नहीं, मुझे जानना है।
‪Netflix को मिलना है।
‪-उन्हें मेरी नई किताब के अधिकार चाहिए। ‪-अहम मीटिंग है।
‪-हाँ। ‪-उनके झाँसे में मत आना, ठीक है?
‪मैं बातचीत करूँ?
‪संभाल लूँगा। शुक्रिया।
‪-कुछ दिनों में मिलता हूँ। ‪-हाँ।
‪ए, सुनो।
‪अपना फेसबुक स्टेटस बदलने जा रही हूँ।
‪रिश्ते वाला स्टेटस।
‪सिंगल लिख रही हूँ।
‪हमने तय किया था कि रोहिनी की ‪प्रतिक्रिया देखने तक बात छुपाकर रखेंगे।
‪पर सब छुपा हुआ है। किसी को पता नहीं चलेगा।
‪ऐसा क्यों कर रही हो?
‪यह पहला कदम है और मुझे पहला कदम उठाना है।
‪यह कब करने वाली हो?
‪देखते हैं।
‪सैनिक का अपमान क्यों कर रहे हो?
‪यह सैनिक का अपमान कर रहा है।
‪नहीं, ऐसा नहीं है।
‪गेट नंबर चार।
‪बाहर की खबर।
‪यहाँ एक आदमी ‪मोबाइल स्क्रीन पर टिकट जाँच रहा है।
‪उसके पास टिकट की प्रमाणिकता ‪जाँचने वाली मशीन नहीं है।
‪पर वह यहाँ एक उबाऊ काम कर रहा है।
‪ए! हैलो।
‪उबाऊ किसे कहा? वह एक जवान है।
‪वह फ़ौजी नहीं है, जाहिल भोंदू!
‪हैलो, मिस्टर…
‪ज़बान संभालकर। मुझे भोंदू का मतलब पता है।
‪पर इसे जाहिल शब्द से कोई आपत्ति नहीं।
‪होशियारी मत झाड़, देशद्रोही।
‪अच्छा। हमारा राष्ट्रगान किस भाषा में है?
‪-संस्कृत। ‪-नहीं।
‪-हिंदी। ‪-नहीं।
‪और यह जाहिल सोचता है कि मलयाली एक भाषा है।
‪मैडम, ज़रा आइएगा।
‪मैडम, प्लीज़ आइए।
‪मैडम।
‪लीजिए, आप आ गईं।
‪-मुझे अफ़सोस है, सर। ‪-कोई बात नहीं।
‪हम पता कर रहे हैं कि बात क्या है।
‪क्या आपने झगड़ा किया?
‪कुछ नहीं। मैंने किसी से कुछ नहीं कहा।
‪असल में, 40 मिनट में मेरी फ्लाइट है।
‪सिक्योरिटी को आपत्ति है।
‪आज आप मुंबई नहीं जा सकते, सर। माफ़ कीजिएगा।
‪हम आपको नो फ्लाई लिस्ट में डाल रहे हैं।
‪नो फ्लाई?
‪तुम गए नहीं?
‪मेरी फ्लाइट रद्द हो गई।
‪तो अब क्या?
‪साथ में डिनर करें?
‪ठीक है।
‪क्लब वियतनाम
‪हैलो।
‪हैलो। आप मिज़ोरम से हैं?
‪मेघालय, सर।
‪वे आपको ये अजीब से कपड़े पहनाकर
‪वियतनामी होने का दिखावा करवाते हैं।
‪आपको यह ठीक लगता है?
‪-जी, सर। ‪-यह बुरा नहीं लगता?
‪-नहीं, सर। ‪-थोड़ा सा भी नहीं?
‪हाँ, थोड़ा सा।
‪स्वागत है, सर।
‪हैलो।
‪यह बेशक एक पाप है।
‪मेरी बीवी कहाँ है?
‪सर, वह वहाँ हैं।
‪हे भगवान, आर्य। ‪मैं आपकी बहुत बड़ी प्रशंसक हूँ।
‪तुम यहाँ काम करती हो?
‪नहीं। मैं लाइफ़कैचर्स की ‪एक पेशेवर फ़ोटोग्राफ़र हूँ।
‪लाइफ़कैचर्स क्या है?
‪आप लाइफ़कैचर्स नहीं जानते?
‪-मैंने अभी वही कहा न? ‪-माफ़ कीजिएगा।
‪हम अपने ग्राहकों के जीवन के ‪सबसे अहम पल सहेजते हैं।
‪क्या कर रही हो?
‪बात करने के पैसे देता हूँ?
‪ध्यान लगाओ।
‪-वह हमारा ग्राहक है। ‪-गुस्से में लगता है।
‪हाँ, वह बहुत घबराया हुआ है।
‪वह उस लड़की से शादी के लिए पूछने वाला है।
‪और वह चाहता है ‪कि जब उसे अँगूठी मिले तो हम फ़ोटो लें।
‪उम्मीद है वह चीखेगी और रोएगी।
‪और अँगूठी कहाँ है?
‪वह डेज़र्ट में होगी।
‪कितना नया तरीका है।
‪उसी मुताबिक़ काम करना होगा। ‪पसंद का काम नहीं होगा।
‪आपको बाहर निकलना होगा।
‪एकदम सही कहा।
‪अपनी सीमा बढ़ानी होगी।
‪हम ऐसी दुनिया में हैं, ‪जहाँ हसीना अक्सर राक्षस के पास होती है।
‪हैलो।
‪ए, तकिए के लिए शुक्रिया।
‪मुझसे ज़्यादा तुम्हारी पीठ को ‪उसकी ज़रूरत है।
‪बहुत ख़याल रखती हो।
‪ए, श्रुति। पीछे वह जोड़ा देख रही हो?
‪आज रात वह आदमी ‪उस लड़की से शादी के लिए पूछेगा।
‪-उसे पता है कि वह पूछेगा। ‪-तुम्हें कैसे मालूम?
‪उसे देखो।
‪उस लड़की का हर अंदाज़ बता रहा है ‪कि उस आदमी को हर रात
‪सेक्स मिलने वाला है।
‪खाना और सेक्स।
‪और उनके जीवन की यही कहानी होने वाली है।
‪हैलो। ऐसे घूरकर मत देखो।
‪हाँ, मुझे क्या?
‪मुझे तो ऐसे आदमी पसंद ही नहीं,
‪जो शादी के प्रस्ताव का दिखावा करें।
‪वे लड़की के लिए नहीं, ‪खुद के लिए ऐसा करते हैं।
‪"देखो। मैं कितना अच्छा हूँ।
‪इस पल के लिए इतना खर्च कर रहा हूँ ‪और उसे इतना चाहता था।"
‪बकवास।
‪उसकी उम्र में मुझे
‪जो लड़कियाँ पसंद थीं, ‪उन्हें तो पता भी नहीं था।
‪जानती हूँ।
‪नहीं, सच में। ‪मेरी पीढ़ी में दिखावा नहीं था।
‪हम लड़कियों को खुश करने में ‪घंटों लगा दिया करते थे।
‪नहीं, सच में। देखो…
‪सच में…
‪ओ तेरी।
‪ए…
‪ऑर्डर कर दोगी? मैं आता हूँ।
‪-तुम क्या… क्या? ‪-हमेशा वाला।
‪यह बाथरूम है।
‪अच्छा, ठीक है।
‪हैलो।
‪-हैलो। ‪-हैलो।
‪आप भी लिखते हैं न?
‪पर आप कठिन शब्द इस्तेमाल करते हैं, ‪जैसे "गूढ़" और…
‪अपर्याप्त?
‪-शुभकामनाएँ। ‪-क्षमा चाहूँगा।
‪तो क्या हाल है?
‪बढ़िया है। और तुम?
‪सब बढ़िया। शायद Netflix ‪मेरी किताबें खरीदने वाला है। शायद सारी।
‪-वाह। ‪-और तुम?
‪वे मेरा खर्च न उठा पाएँगे।
‪ए, शायद यह पूछना ठीक न हो,
‪पर मैं बीवी के साथ डिनर पर आया हूँ,
‪तो क्या मेरी टेबल पर आकर
‪कुछ कह सकते हो?
‪कुछ प्रशंसकों जैसा, ‪ताकि बीवी की नज़र में इज़्ज़त बढ़ जाए।
‪बहुत प्यारी बात है। हाँ, कह दूँगा।
‪सच में?
‪हाँ, छोटा सा काम है।
‪तुम जाओ, मैं आता हूँ।
‪बड़ी मेहरबानी। शुक्रिया।
‪-मिलते हैं। ‪-हाँ, मिलते हैं।
‪-चेतन? ‪-हाँ?
‪-सेल्फ़ी? ‪-यह देखो।
‪-इज़राइलियों की तरह। ‪-बिल्कुल।
‪आजकल इस देश का मध्यम वर्ग
‪गैर-बुद्धिजीवी बन गया है।
‪अर्ध-शिक्षित।
‪ए, तो कुछ हुआ क्या?
‪वह रोने लगी थी।
‪ओह, धत्। यानि वे डेज़र्ट मना कर देंगे?
‪नहीं। वे खुशी के आँसू थे।
‪"विक्की, इस पल ज़िंदगी कितनी खुशगवार है।
‪तेरी बाँहों में मर सकती हूँ।
‪आज तेरी बाँहों में मर सकती हूँ।"
‪ऐसी बातें।
‪दो कोकोनट चॉकलेट आइसक्रीम लाना।
‪और वह घड़ी आ गई।
‪इस टेबल का आकार तो देखो।
‪वह खाना कहाँ रखेगा?
‪-ऊपर से इतना बड़ा गुलदान… ‪-रहने दो। ये सुंदर हैं।
‪पता है औरतों को फूल क्यों पसंद हैं?
‪क्यों?
‪क्योंकि फूल योनि होते हैं।
‪तो फिर तुम्हें पसंद होने चाहिए न?
‪-देखो, मधुमक्खियाँ… ‪-आर्य?
‪यार, तेरी किताब पढ़ी। बड़ी अच्छी थी।
‪तुझसे मिलकर अच्छा लगा।
‪एक सेल्फ़ी, मैं और तुम?
‪क्या कर रहे हो, चेतन?
‪तमीज़ कहाँ गई?
‪शिष्टाचार कहाँ गया?
‪बीवी के साथ निजी पल बिता रहा हूँ।
‪यह बाद में करें?
‪अब निकलो। चलो।
‪कुछ लोग समझते ही नहीं।
‪यह क्या था, आर्य?
‪-क्या? ‪-अभी यह क्या हुआ?
‪क्या हुआ तुम्हें?
‪तुम्हारे साथ निजी पल बिताने हैं।
‪यह मेरे लिए अहम है।
‪कब से?
‪चलो भी। मेरे लिए यह हमेशा से ही अहम था।
‪तुम्हें हुआ क्या है, श्रुति? ‪मुझे बुरा लगा।
‪चेतन भगत ‪आर्य अय्यर ने एक सैनिक का अपमान किया
‪सत्यानाश!
‪हैशटैग देशद्रोही
‪यह क्या हो रहा है?
‪अरे…
‪तुम लोग क्या कर रहे हो?
‪ए, यार, हम यहाँ शांति से खाना खाने आए हैं।
‪-किसी आदमी का मोर वाला नाच देखने नहीं। ‪-आर्य…
‪नहीं, सच। और पता है?
‪सबसे बुरा यह है ‪कि यह तुम्हारे लिए नहीं हो रहा।
‪यह इसका प्यारा बनने का दिखावा है।
‪ऐसे बनावटी लोगों ने ही ‪उन सच्चे मर्दों की ज़िंदगी तबाह कर दी है,
‪जो ऐसे काम नहीं करना चाहते।
‪तुम एक घटिया इंसान हो!
‪पूरे परिवार को यह तमाशा दिखाना है?
‪-यह… ‪-आर्य, प्लीज़।
‪कितना सोचते हो।
‪तुम जैसों को जानता हूँ।
‪तुम जैसे लोग अपने हनीमून पर ‪माँ-बाप को ले जाते हैं।
‪-पक्का इसी गधे से शादी करनी है? ‪-सर…
‪-हाँ। ‪-आप सबको परेशान कर रहे हैं।
‪मैं कर रहा हूँ?
‪आपने इन लोगों के कपड़े देखे हैं?
‪सर, यह उनका काम है। वे यही करते हैं।
‪उनके काम की बात नहीं कर रहा।
‪पर उन्हें मसखरा क्यों बना दिया?
‪आप मसखरा किसे कह रहे हैं? ‪हम बस अपना संगीत बजा रहे हैं।
‪तुम नहीं, यार। दरअसल, यह तुम्हें…
‪-सर, हम पूरे पैसे लेंगे। ‪-आपको…
‪हैरी!
‪हिंसा गलत बात है।
‪रुकिए।
‪आपमें से सबसे छोटे को सुलह के लिए ‪इसकी ओर हाथ बढ़ाने दीजिए।
‪-नाम क्या है, बेटा? ‪-सतविंदर।
‪किस बात का इंतज़ार है? इससे हाथ मिलाओ।
‪आर्य, उससे हाथ मिलाओ।
‪चल, यार। इससे हाथ मिला।
‪बाद में वे हाथ नहीं धोते।
‪चलो। इससे हाथ मिलाओ।
‪आपके रिश्ते की स्थिति क्या है?
‪अकेली
‪श्रुति शर्मा अय्यर ‪रिश्ते की स्थिति अकेली
‪संवाद अनुवादक श्रेय रवि